**ΑΝΑΚΟΙΝΩΣΗ**

Ο Δήμος Ακτίου - Βόνιτσας εντάχθηκε στο πρόγραμμα των **"Μώβ κάδων"** που σημαίνει ότι οι Δημότες μας μπορούν πλέον να ανακυκλώνουν τα **ενδύματα & υποδήματα**που δεν χρειάζονται τοποθετώντας τα μέσα στους ειδικούς **"Μώβ κάδους"** ανακύκλωσης της **RECYCOM**.

Οι **"Μώβ κάδοι"** αποτελούν ευρωπαϊκή πατέντα, ενώ ο ασφαλής σχεδιασμός τους αποτρέπει το ενδεχόμενο κλοπής του περιεχομένου.

Πως χρησιμοποιούνται οι "**Μώβ κάδοι**" ανακύκλωσης:

* Τοποθετήστε τα ρούχα, παπούτσια ή άλλα υφασμάτινα προϊόντα σε μια καθαρή τσάντα
* Βεβαιωθείτε ότι η χειρολαβή είναι τραβηγμένη μέχρι κάτω και τοποθετήστε την τσάντα σας στον ειδικά διαμορφωμένο χώρο
* Σπρώξτε το χερούλι προς τα πάνω και βεβαιωθείτε ότι η τσάντα βρίσκεται μέσα στον κάδο.

Ο Αντιδήμαρχος του Δήμου Ακτίου – Βόνιτσας Απόστολος Πέρλης ανέφερε ότι **:** «Οι πρώτοι 10 «κάδοι» τοποθετήθηκαν ήδη σε γειτονιές της πόλης μας αλλά και σε γειτονιές των Δημοτικών Κοινοτήτων Κατούνας και Παλαίρου καθιστώντας τους προσβάσιμους στο μεγαλύτερο ποσοστό των συμπολιτών μας»

**Παράλληλα** ο Δήμαρχος Ακτίου - Βόνιτσας δήλωσε σχετικά: «*Από την πρώτη ημέρα ανάληψης των καθηκόντων μας, με τον αρμόδιο Αντιδήμαρχο και με την Διεύθυνση Καθαριότητας – Ανακύκλωσης και Ηλεκτροφωτισμού εστιάσαμε στη διεύρυνση των δράσεων του Δήμου μας, όσον αφορά την ανακύκλωση. Αλλάζουμε σταδιακά τις συνήθειές μας ως κοινωνία, προστατεύουμε το περιβάλλον και λαμβάνουμε μέτρα πρόληψης δημιουργίας αποβλήτων στον Δήμο μας με τελικό μας σκοπό έναν σύγχρονο, πράσινο και καθαρό Δήμο*».